# E L Ő T E R J E SZ T É S

Sajószöged Községi Önkormányzat Képviselő-testületének

2019. október 24-ei nyílt ülésére

Tárgy: alpolgármester tiszteletdíjának megállapítása

#

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv) 80. § (2) – (3) bekezdése szerint „a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

 A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.” Az Mötv. 71. § (5) bekezdése szerint a társadalmi megbízatású polgármester havonta a polgármester illetménye 50 %-ával megegyező mértékű tiszteletdíjra jogosult.

|  |  |  |  |
| --- | --- | --- | --- |
|  | **Település lakosságszáma 2325** | **Havi illetmény** |  |
| 1. | Polgármester illetménye(Mötv. 71. § (3) d) | 548.400 Ft/hó | államtitkári illetmény 55%-a |
| 2. | Társadalmi megbízatású polgármester | 274.200 Ft/hó | polgármester illetményének 50%-a |
| 3. | Társadalmi megbízatású alpolgármester | maximum 246.780 Ft/hó | társadalmi megbízatású polgármester illetményének 90%-a |

Kérem a képviselő-testületet, hogy a jogszabályoknak megfelelően állapítsa meg az alpolgármester tiszteletdíját. Javaslom, hogy a tiszteletdíj mértéke 130.500 Ft/hó legyen, ebből következően a költségtérítése 19.575 Ft/hó lenne.

Sajószöged, 2019. október 17.

 dr. Gulyás Mihály sk.

 polgármester